Kirjat Mockin

Kirjat Mockin (hebree קריית מוצקין, signifante urbo de Mockin, prononcata laŭlitere tiel, [moc-kin], laŭnome de cionisma gvidanto Leo Motzkin) estas urbo kaj urba konsilio de Israelo. Ĝi situas en la distrikto Ĥajfo (מחוז חיפה, Maĥoz Ĥajfa) kaj en la samnoma subdistrikto Ĥajfo. Laŭ la stato de 2025 en la komunumo vivis 51 349 loĝantoj sur areo de 3,78 kvadrataj kilometroj, kio rezultigas loĝdenson de 13 592 loĝantoj/km². Situanta en la Zevulun-valo, sur la norda marborda ebenaĵo, sude de Akko, kaj oriente de Ĥajfo. Okcidente ĝi limas kun la kvartaloj de Ĥajfo Kirjat Shmuel, Kirjat Haim, kaj kun la urbo Kirjat Jam. Oriente ĝin apartigas la ŝoseo n-ro 4 de la urbo Kirjat Bjalik. Kiryat Motzkin estis fondita en 1934 kaj ricevis municipan statuson en 1976. La setlejo ricevis fervojan stacion sur la ĉefa linio de Israelo en 1937. Kune kun Kirjat Jam, Kirjat Bjalik kaj kun tri aliaj malgrandaj urboj, Kirjat Mockin formas metropolan areon kun la neoficiala nomo HaKrajot, "la urboj": ĉiuj ses loĝlokoj havas nomon kun unua nomero "Kirjat", kaj ĉiuj baze konsidereblas antaŭurboj de Ĥajfo. Referencoj Eksteraj ligiloj Oficiala retejo, jam blokita ekde 2011, jen arkivigo de aŭgusto 2011 Persatelita Bildo de Google Mapoj